b'\n_START_ARTICLE_\nSertab Erener\n_START_SECTION_\nKariera\n_START_PARAGRAPH_\nSvojo glasbeno kariero je Sertab za\xc4\x8dela s sodelovanjem s tur\xc5\xa1ko pevko Sezen Aksu._NEWLINE_Leta 1992 je izdala svoj prvi album z naslovom Sakin Ol!. V naslednjem desetletju je izdala \xc5\xa1e \xc5\xa1tiri albume s pesmimi v tur\xc5\xa1\xc4\x8dini._NEWLINE_Na nacionalnih izborih za Evrovizijo je nastopila \xc5\xbee leta 1989 in 1990, vendar se ni uvrstila na mednarodni izbor. Leta 2003 je kon\xc4\x8dno zmagala na nacionalnem izboru ter kasneje tudi na izboru za Evrovizijo v Rigi. Pesem se je uvrstila na visoka mesta glasbenih lestvic po vsej Evropi (v Gr\xc4\x8diji, Tur\xc4\x8diji, na \xc5\xa0vedskem in v vzhodnoevropskih dr\xc5\xbeavah je ostala ve\xc4\x8d tednov na 1. mestu)._NEWLINE_Po evrovizijski zmagi je leta 2004 iz\xc5\xa1el njen prvi album s pesmimi v angle\xc5\xa1\xc4\x8dini (No Boundaries). Leta 2005 je izdala nov album v tur\xc5\xa1\xc4\x8dini A\xc5\x9fk \xc3\x96lmez._NEWLINE_Njene pesmi se pogosto pojavljajo kot zvo\xc4\x8dne sledi (soundtracki) v filmih. Pesmi iz zadnjega albuma so prisotne v filmu Zvok Istanbula.'